น้าต๋อย เซมเบ้ รับรางวัล บุคคลอันทรงคุณค่า เวที TGSBIG 2016
น้าต๋อย เซมเบ้ และ ท่าพลังคลื่นเต่าสะท้านฟ้าของโงกุน,แฟนการ์ตูนและเกมชาวไทยยก น้าต๋อย เซมเบ้ เป็นขวัญใจคอการ์ตูนไทยตลอดกาล รับรางวัล Lifetime Achievement Award ในงาน THAILAND GAME SHOW BIG FESTIVAL 2016 ,เมื่อวันที่ 10 ธ.ค.2559 นายพงศ์สุข หิรัญพฤกษ์  กรรมการผู้จัดการ บริษัท โชว์ไร้ขีด จำกัด ร่วมยินดีกับ นายนิรันดร์ บุญยรัตพันธุ์ หรือที่เด็กชาวไทยรู้จักกันดีในนามของ น้าต๋อย เซมเบ้ นักพากย์การ์ตูนชื่อดัง หลังขึ้นรับรางวัลบุคคลอันทรงคุณค่าในวงการนักพากย์ของไทย มาตลอด 35 ปีของการทำงาน โดยได้รับรางวัลอันทรงเกียรติ LIFETIME ACHIEVEMENT AWARD จากงาน THAILAND GAME SHOW BIG FESTIVAL 2016 ณ รอยัล พารากอน ฮอลล์ ,หลังจากที่ น้าต๋อย เซมเบ้ ล้มป่วยหนักเมื่อ 2 ปีก่อน จากกระดูกกดทับเส้นประสาท เนื่องจากกระดูกสันหลังแตก โรคภูมิแพ้ และหอบหืด จนอาการทรุดหนักเกือบเอาชีวิตไม่รอด แต่ได้กำลังใจจากแฟนๆ การ์ตูนทุกคนทำให้ต่อสู้ฝ่าฟันจนร่างกายกลับมาแข็งแรง อีกครั้ง,น้าต๋อย กล่าวหลังขึ้นรับรางวัลว่า ขอให้ทุกคนรักประเทศชาติ เราเป็นลูกพ่อหลวงคนเดียวกัน คือ ในหลวง รัชกาลที่ 9 ดังนั้น ขอให้ทุกคนเป็นลูกที่ดี ตลอดเวลา 35 ปีที่ได้พากษ์การ์ตูนเป็นช่วงเวลาที่มีความสุขดี แม้จะมีปัญหาแต่ก็คลี่คลายไปได้ด้วยความอดทน ตอนนี้ก็ทำงานน้อยลง จากนี้จะรับแต่งานเล็กๆ น้อยๆ งานรับเชิญ เปิดโอกาสให้เด็กรุ่นใหม่ได้ทำงาน เพราะเวลาของตัวเองเหลือน้อยแล้ว  , ,สำหรับน้าต๋อย เซมเบ้ นักพากย์การ์ตูน ที่เด็กๆชาวไทย และผู้ใหญ่อายุ 30 ปีขึ้นไปรู้จักกันดี ผู้ที่สามารถสร้างภาพให้เกิดขึ้นในจินตนาการของเด็กๆ ด้วยน้ำเสียงและลีลาการพากย์ที่เร้าใจให้กับตัวการ์ตูนหลายๆ ตัว ทางช่อง 9 อสมท หรือ ช่อง 9 การ์ตูน อาทิ ไจแอน จากโดราเอมอน โงกุน จาก ดรากอนบอล แซด หน้ากากเสือ ดร.สลัมป์ จากเรื่องดร.สลัมป์กับหนูน้อยอาราเล่ ฯลฯ ทั้งยังให้แง่คิดดีๆ ไว้อีกว่า การเป็นฮีโร่ไม่ได้ต้องทำให้สำเร็จ ความสุขของความฝัน คือ ได้ทำในสิ่งที่ใฝ่ฝัน.,ข่าวที่เกี่ยวข้อง,โงกุน สู้ปางตายยังรอด เปิดใจ น้าต๋อย เซมเบ้ หายป่วยรีเทิร์นวงการพากย์,ส่งพลังให้โงกุน ชาวเน็ตแห่โพสต์ภาพ ชูมือขึ้นฟ้า ส่งกำลังใจให้ น้าต๋อย เซมเบ้, 
แฟนการ์ตูนและเกมชาวไทยยก น้าต๋อย เซมเบ้ เป็นขวัญใจคอการ์ตูนไทยตลอดกาล รับรางวัล Lifetime Achievement Award ในงาน THAILAND GAME SHOW BIG FESTIVAL 2016
น้าต๋อย,น้าต๋อย เซมเบ้,นิรันดร์ บุญยรัตพันธุ์,THAILAND GAME SHOW BIG FESTIVAL,นักพากย์การ์ตูน